Michala Gánovská

Každá žena môže byť blondína

(ukážka)

Grafická a technická spolupráca: Franko Štefan, Szekeres František

Edícia: MEA 2000 o. z. – Mladá Éra Autorov nového tisícročia

Autorské práva vyhradené

ISBN 978-80-560-0065-6

OBSAH

Byť ženou je úžasné (?)

Prvý (k)rok

Všedný deň všednej ženy

Tajomstvo večnej mladosti

Práca

Vzťahy

Potreba myslieť

Skutočné príbehy skutočných ľudí

IQ Hanka

Anjel Angelika

Kráska Šárka

Štvorylka Mirka

Baletka Leona

Každá žena môže byť blondína

Životný štýl

Pohovorme si o tom, ako zmeníme Váš život

Pani Dokonalá

Potlačená túžba

Byť ženou je úžasné (?)

Ale, no tak!

Povedzme si pravdu. Byť ženou je úžasné ak ste mladá, krásna, úspešná a najlepšie ešte aj nymfomanka.Krása prichádza zvnútra – ak nemáte tú vonkajšiu, postačí aj táto útecha. Pred rokmi som začala čítať motivačné knihy. Naučila som sa dúfať a následne sa dokonale utešovať. Chcela som vysnívaného princa na bielom koni, ale namiesto toho som natrafila len na samé kone. Nemala ideálnu váhu a ani fitnes postavu, ale zato som sa naučila niekoľko trikov so šminkami a svet bol odrazu krajší ! Zamyslela som sa – prečo ženy mrchy majú super chlapov a prečo tí najväčší sviniari majú tie najlepšie ženy pod slnkom? Kde som teda ja? Nie som ani mrcha, ani Popoluška. Nechala som sa inšpirovať a hľadala Sex v meste. Keď mi došli peniaze na drahé obedy s priateľkami, musela som opäť pracovať.

Žena je od začiatku pohovoru pod paľbou intímnych otázok typu:

,,Kedy plánujete deti ? Svadbu ? Nie ste tehotná?“, ale po ,,úprimných“ odpovediach je prijatá na nové pracovné miesto.

Nie, nie je to kreatívna práca s možnosťou kariérneho rastu a nie je potrebný ani reprezentatívny vzhľad. Sny o dlhých umelých nechtoch sa rozplynuli a drahá kozmetika ostala naďalej len v časopisoch.

Kde sú tie usmiate upravené ženy , ktoré nepoznajú stres?

Dennodenne vidíme okolo seba ženy, ktorých vek by sme báli odhadnúť.

Stovky z nich sa každé ráno prezliekajú do tmavých montérok a tvrdo zarábajú na svoje živobytie.

Čo by sa stalo, keby ste sa ráno zobudila a mala všetko?

Dostatok peňazí, nijaké zdravotné ťažkosti, ideálny vek aj krásu.

Kam by smerovali vaše prvé kroky? Čomu by patrili vaše prvé myšlienky?

Na tieto otázky si musíte odpovedať vy sama, ale na túto viem odpoveď :

Čo by stalo so svetom okolo vás? ( Ak by ste sa stala zámožná).

Manžel ( ak nejakého máte) by bol odrazu ústretovejší, už by mu nevadila vaša celulitída, ani ovisnuté prsia.

Deti by vás opäť začali nazývať ,,mamou“ a ďakovať, kolegyne v práci by vám pochválili účes a rodina, i tá najvzdialenejšia by vás zavalila telefonátmi a zaujímala sa ako sa máte.

Chceli by ste takúto pozornosť?

Asi tak po mesiaci by ste zistila, že váš manžel má na vaše meno otvorený účet, deti vám kradnú peniaze z peňaženky, kolegyne vás za chrbtom ohovárajú a smejú sa na vašej vizáži, bratranci a sesternice potrebujú požičať. Váš hnev a sklamanie by boli také silné, že by ste sa všetkým chcela pomstiť ! Zaplatila by ste si osobného trénera, začala posilňovať a nakoniec by ste využívala aj ,,súkromné hodiny“ s mladým svalnatým mužom. Vaše sebavedomie by stúplo do výšin a opäť by ste mala pocit, že žijete! Lenže po čase by vášmu zajačikovi nestačili len drahé darčeky. Nasledovali by spoločné dovolenky, sexuálne dobrodružstvá na pláži, medzitým rozvod s tým starým nepotrebným a neupraveným mužom, ktorý je už tak cudzí, že mu ani neviete prísť na meno a opäť sex na pláži.....Jedného dňa by vám však váš miláčik zavolal a rozpovedal príbeh o ťažkej havárii, exekúcii na byte, chorej tete, alebo chlapoch, ktorým dlží vysokú čiastku. Vy, dobrá dôverčivá duša by ste utekala do banky a vybrala všetko, čo by sa dalo. Veď vám to predsa vráti, ba čo viac, ponúkol sa, že vráti aj úroky ! A potom by nastalo ticho – volaný účastník je nedostupný.Ostala by ste sama. S deťmi už nenachádzate spoločnú reč, bývalý manžel zase pije a ostatná rodina už nevolá. Z práce ste odišli, lebo horúce dovolenky vám zapĺňali celý diár a priateľky majú veľa rodinných povinností. Takže by sa dalo povedať, že ste tam, kde ste bola predtým.

Tak, to bol úvod do tejto knihy. Ak sa vám zdal príliš depresívny, dovoľte, aby som vás privítala v krutej realite dnešného sveta.

Prvý (k)rok

Dnešný svet je preplnený vychudnutými modelkami.

Chceme snáď, aby sa vrátila éra Twiggy?

A čo na to mužské pokolenie? Nič.

Všetci sa len ticho prizerajú a uznávajú to, čo im je podstrčené pod nos.

Umelé opálenie, peroxidové vlasy, nafúknuté pery a silikóny.

,,Je jedno, čo je vo vnútri, hlavne, nech je to pevné!“ -povedal jeden môj známy na tému umelých pŕs.

V stredoveku sa štíhle ženy považovali za choré, zdravé boli od prírody kypré a nepoznali diéty.

V osemnástom storočí bola ,,in“ biela pokožka, chorobne tenký pás a umelé znamienka.

V dvadsiatom vychudnutá postava a takmer žiadne prsia.

Dnes je všetko umelé považované za krásne. Pýtam sa preto, aká žena bude krásna o päťdesiat rokov?

Ak to takto pôjde ďalej, bude to robotická žena stvorená mužmi podľa vlastných predstáv. Neustále usmievavá, hluchá, nenáročná na údržbu a hlavne vždy pripravená splniť všetky sexuálne chúťky svojho muža.

Všedný deň všednej ženy

Kým v noci všetci ( muži ) pokojne spia, žena starajúca sa o rodinu aj v spánku plánuje nasledujúci deň.

Odviezť deti do školy, zaplatiť nájom, rodičovské združenie, nákup, urobiť rozpočet, porozmýšľať ako splatiť dlhy.....

Už viete, prečo majú ženy ráno kruhy pod očami?

Table of Contents

Obálka

Titulná strana

OBSAH

Byť ženou je úžasné (?)

Prvý (k)rok

Všedný deň všednej ženy